भिलाई। 10 फरवरी, 2024, (सीजी संदेश) : आराध्या सेवा समिति के द्वारा और समाज सेवी श्रीमती मंजू दुबे के नेतृत्व में गुरूवार को 30 महिलाओं को मथुरा, कांशी और वृंदावन के दर्शन कराने के लिए तीर्थ यात्रा पर ले गए हैं। गुरुवार की रातः 8 बजे समता एक्सप्रेस ट्रेन से सभी महिलाओं को यात्रा पर ले जाया गया है। यह सभी महिलाएं गरीब परिवार से है। जो लोगों के घरों का काम करके अपने परिवार चलती है। जिनकी आर्थिक स्थिति ऐसी नहीं है कि वे इन पावन तीर्थ स्थलों की यात्रा कर सकें। इस लिए आराध्य सेवा समिति ने ऐसे निर्धन महिलाओं को तीर्थ कराने की जिम्मेदारी उठाई है। ताकि वे भी भगवान कांशी विश्वनाथ और मथुरा, वृंदावन में भगवान श्रीकृष्ण का दर्शन लाभ ले सकें। अपने जीवन को सार्थक बना सकें। मंजू दुबे स्वयं महिलाओं को लेकर ट्रेन से दर्शन कराने ले गई। इस दौरान बाबा भोलेनाथ के जयकारे के साथ पूजा अर्चना कर यात्रा की शुरूआत की गई। इस दौरान सभी महिलाओं में काफी उत्साह और उमंग का माहौल रहा। सभी ने आराध्य सेवा समिति का आभार जताया और धन्यवाद किया। इस दौरान समिति के अध्यक्ष परमानंद मढ़रिया, उपाध्यक्ष प्रिदर्शीप्रसाद अंशु, सौम्य जायसवाल, संदीप गील उपस्थित रहे।